̋የጁንታው ከፍተኛ አመራሮች መያዝ ለአምባገነኖች ትልቅ ትምህርት የሚሰጥ ነው” – የኦሮሞ ነፃነት ንቅናቄ ሊቀመንበር አቶ ደረጀ በቀለ
 አስመረት ብስራትአዲስ አበባ፦ የጁንታው ከፍተኛ አመራሮች በቁጥጥር ስር መዋላቸው የአንባ ገነኖችን መጨረሻ የታየበት ለአንባ ገነኖችም ትልቅ ትምህርት የሰጠ ተግባር መሆኑን የኦሮሞ ነፃነት ንቅናቄ ሊቀ መንበር ገለጹ። ሊቀመንበሩ አቶ ደረጀ በቀለ በተለይ ለአዲሰ ዘመን እንዳስታወቁት ፣ የጁንታው ከፍተኛ አመራሮች በቁጥጥር ስር መዋላቸው አንባ ገነኖችን አደብ የሚያስገዛ ፤ ሀገራችን የሁሉም ኢትዮጵያዊ ሀገር መሆኗ ተረስቶ አንዱ እንደፈለገ ሊፈነጭባት የማይችል መሆኑን ማሳያ ነው ። ኢትዮጵያ የጋራ ሀገር እንደመሆኗ ዜጎቿ በጋራ ተሳሰበው በመሥራት ሊያሳድጓት የሚገባ መሆኑን ጠቅሰው፣ እነዚህ ሀገራዊ አጀንዳ ያልነበራቸው የግል ጥቅማቸውን ብቻ ሲያካብቱ የነበሩት መያዝ የሀገር ድል መሆኑን ገልጸዋል። እየተካሄደ ባለው ህግ የማስከበር እንቅስቃሴ ደስተኛ መሆናቸውን የሚናገሩት አቶ ደረጀ ፣አንዲት ሀገር እንደ ሀገር ልትቀጥል የምትችለው ህግ ሲከበር ፤ አንድ የሀገር ዜጋ መኖር የሚችለው ደግሞ ህግን ሲያከብር እንጂ እያንዳንዱ እየተነሳ እንደፈለገ ከተጠነነ የሀገር ህልውና አደጋ ላይ ይወድቃል ብለዋል። አሁን እየተወሰደ ያለው እርምጃ ሁሉም የሀገሪቱ ዜጋ ስለ ሀገሩ ልማት ስለ ሀገሩ እድገትና ብልፅግና በአንድ ልቡ እንዲያሰብ የሚያደርገው ነው የሚሉት አቶ ደረጀ ፣ ዜጎች በመተባበር ሀገራቸውን ከፍ ወዳለ ደረጃ የሚያደርስ ሥራ የሚሠሩበት እድል የሚሰጥ መሆኑን አመልክተዋል። ሁሉም ዜጋ ወደ
አንድ ዓላማ ለመንቀሳቀስ
የሚበጠበጠው እና የሚከፋፈለው
መለየት አለበት ያሉት
አቶ ደረጀ ፣
ለዚህም የሀገር መከላከያ
ሠራዊት ሀገርን ለመከፋፈል
ቀን ከሌት ሲጥሩ
የነበሩ ቡድኖች 
ላይ እየተወሰደ በሚገኘው
እርምጃ እንደ አንድ
ኢትዮጵያዊ ደስተኛ መሆናቸውን
አስታውቀዋል። የጁንታው ከፍተኛ አመራሮች መያዝ ድሉ የትግራይን ህዝብ ጨምሮ የመላው የኢትዮጵያ ህዝብ ነው የሚሉት አቶ ደረጀ ፣የትግራ ህዝብ ምንም ጥቅም ሳያገኝ ከእናት ሀገሩ እንዲነጠል የተደረገ ነው። በህግ ማስከበር ዘመቻው እየተመዘገበ ባለው ውጤት ደስተኛ መሆን አንደሚገባው አመ ልክተዋል። ቀደም ሲል በክልል ስለዚህ ቡድን ክፉ መናገር ቀርቶ ክፉ ማሰብ ወንጀል እንደነበር አስታውሰው፣ ከንግዲህ የትግራይ ህዝብ ከሌሎች አህት ወንድሞቹ ጋር በጋራ በመሆን ለሀገር ብልፅግና መሥራት እንደሚኖርበት አሳሰበዋል። በቀጣይ መንግሥት ሀገር ለመራገጋት ስራ ትኩረት ሰጥቶ መንቀሳቀስ እንደሚኖርበት የጠቆ ሙት አቶ ደረጀ፣ ኢትዮጵያ መንግሥት እንደሌላት ለሚያሰቡ ሰላምንና መረጋጋት ላይ አጥብቆ መሥራት እንደሚያስፈልግ አስታውቀዋል። ዜጎች ከአንዱ ቦታ ወደ ሌላ ቦታ በነፃነት ያለ ፍርሀት የሚንቀሳቀሱበት ሁንታ መመቻቸት እንዳ ለበት ጠቁመው፤ ሰላም የሚነሱትን አደብ እንዲገዙ የማደረግ ሥራ መሠራት እንዳለበትም ጠቁመዋል። ለሀገር እድገት ሰላም ቀዳሚ በመሆኑ መንግሥት ለሰላም ትኩረት ሰጥቶ መሥራት እንደሚገባውም አመልክተዋል። መንግሥት ከሁሉም በፊት ለሀገራዊ ሰላምና መረጋጋት ቅድሚያ ሰጥቶ ለመሥራት አጽእኖት ሰጥተው የተናገሩት አቶ ደረጀ ፣ ዜጎችም ከመንግ ሥት ጎን በመቆም ከዳር እስከ ዳር ሰላምን ለማረጋገጥ መሥራት እንደሚኖርባቸው ጠቁመዋል። ሀገረቱን ለማስተዳደር የተወሰኑ ወንበሮች ናቸው ያሉት አቶ ደረጀ ፣ ሁሉም ዜጋ ስልጣን ላይ መውጣት የሚችልበት ሁኔታ ባለመኖሩ፣ ዜጎች በተሰማሩበት ዘርፍ ለሀገራቸው በታማኝነትና በቅንነት ሊሠሩ እንደሚገባ አስታውቀዋል። በመነጋገርና በመደማመጥ ተስማምቶ እና ተመካክሮ ለሀገር ልእልና መሥራት እንደ ሚያስፈልግ ያመለከቱት አቶ ደረጀ ፣ የኔ የሚለው ስሜት ጠፍቶ የጋራን ሀገር በጋራ ሃሳብ ለመምራት መሥራት የግድ የሚል መሆኑን ጠቁመዋል።

 አዲስ ዘመን ጥር 5 ቀን 2013  ዓ.ም  

